CELEX: 31984R3687
Language: el
Date: 1984-12-19 00:00:00
Title: Κανονισμός (ΕΟΚ) αριθ. 3687/84 του Συμβουλίου της 19ης Δεκεμβρίου 1984 για την τροποποίηση του κανονισμού (ΕΟΚ) αριθ. 338/79 περί καθορισμού ειδικών διατάξεων σχετικών με τους οίνους ποιότητας που παράγονται εντός καθορισμένων περιοχών

Avis juridique important

|

31984R3687

Κανονισμός (ΕΟΚ) αριθ. 3687/84 του Συμβουλίου της 19ης Δεκεμβρίου 1984 για την τροποποίηση του κανονισμού (ΕΟΚ) αριθ. 338/79 περί καθορισμού ειδικών διατάξεων σχετικών με τους οίνους ποιότητας που παράγονται εντός καθορισμένων περιοχών  

Επίσημη Εφημερίδα αριθ. L 341 της 29/12/1984 σ. 0005 - 0005 Ισπανική ειδική έκδοση: Κεφάλαιο 03 τόμος 33 σ. 0075  Πορτογαλική ειδική έκδοση : Κεφάλαιο 03 τόμος 33 σ. 0075 

***** ΚΑΝΟΝΙΣΜΟΣ (ΕΟΚ) αριθ. 3687/84 ΤΟΥ ΣΥΜΒΟΥΛΙΟΥ  της 19ης Δεκεμβρίου 1984  για την τροποποίηση του κανονισμού (ΕΟΚ) αριθ. 338/79 περί καθορισμού ειδικών διατάξεων σχετικών με τους οίνους ποιότητας που παράγονται εντός καθορισμένων περιοχών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι από το άρθρο 2 δεύτερο εδάφιο του κανονισμού (ΕΟΚ) αριθ. 358/79 (3), όπως τροποποιήθηκε τελευταία από τον κανονισμό (ΕΟΚ) αριθ. 3686/84 (4), προκύπτει ότι οι διατάξεις του εν λόγω κανονισμού, εξαιρέσει του τίτλου ΙΙ, εφαρμόζονται επίσης, από την 1η Ιανουαρίου 1985, στους αφρώδεις οίνους ποιότητας που παράγονται εντός καθορισμένων περιοχών όπως καθορίζονται στον κανονισμό (ΕΟΚ) αριθ. 338/79 (5), όπως τροποποιήθηκε τελευταία από τον κανονισμό (ΕΟΚ) αριθ. 2145/82 (6)· ότι πρέπει κατά συνέπεια να καταργηθούν, με αποτέλεσμα από την 1η Ιανουαρίου 1985, οι παράγραφοι 3, 4, 6 και 7 του άρθρου 12 του κανονισμού (ΕΟΚ) αριθ. 338/79·  ότι πρέπει να προβλεφθεί ότι για τους αφρώδεις οίνους ποιότητας που παράγονται σε καθορισμένες περιοχές της Ιταλίας, μεταξύ 1ης Σεπτεμβρίου 1983 και 31ης Δεκεμβρίου 1984, η διάρκεια της παραγωγής μπορεί να εξακολουθήσει να είναι κατώτερη από εννέα μήνες αλλά όχι κατώτερη από έξι μήνες,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 12 του κανονισμού (ΕΟΚ) αριθ. 338/79 τροποποιείται ως εξής:  1. Οι παράγραφοι 3, 4, 6 και 7 καταργούνται με αποτέλεσμα από την 1η Ιανουαρίου 1985.  2. Η παράγραφος 5 αντικαθίσταται από το ακόλουθο κείμενο:  «5. Για τους v.m.q.p.r.d. που παράγονται στην Ιταλία, των οποίων η παραγωγή άρχισε μεταξύ 1ης Σεπτεμβρίου 1983 και 31ης Δεκεμβρίου 1984, η διάρκεια της παραγωγής μπορεί να είναι κατώτερη από εννέα μήνες αλλά όχι κατώτερη από έξι μήνες, εφόσον ο εν λόγω v.m.q.p.r.d. έχει καθοριστεί από εθνική ρύθμιση που θεσπίστηκε πριν από την 1η Σεπτεμβρίου 1981.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Δεκεμβρίου 1984.  Για το Συμβούλιο  Ο Πρόεδρος  P. O'TOOLE  (1) ΕΕ αριθ. C 182 της 9. 7. 1984, σ. 20.  (2) Γνώμη που διατυπώθηκε στις 14 Δεκεμβρίου 1984 (δεν έχει ακόμα δημοσιευθεί στην Επίσημη Εφημερίδα).  (3) ΕΕ αριθ. L 54 της 5. 3. 1979, σ. 130.  (4) Βλέπε σ. 3 της παρούσας Επίσημης Εφημερίδας.  (5) ΕΕ αριθ. L 54 της 5. 3. 1979, σ. 48.  (6) ΕΕ αριθ. L 227 της 3. 8. 1982, σ. 10.